b'\n_START_ARTICLE_\nDennis Rawlins\n_START_SECTION_\nVitenskapelig forskning\n_START_PARAGRAPH_\nMens Rawlins studerte historiske data for magnetisk deklinasjon i polomr\xc3\xa5dene ble han overrasket over at det ikke fantes noen slike data fra Robert Pearys ekspedisjon i 1909. Dette gjorde at han ble skeptisk til at Peary hadde n\xc3\xa5dd Nordpolen, slik han hevdet. I 1973 skrev Rawlins Peary at the North Pole: Fact of Fiction? som var den f\xc3\xb8rste vitenskapelige unders\xc3\xb8kelsen av saken som konkluderte med at hverken Peary eller hans rival Frederick Cook hadde n\xc3\xa5dd polen._NEWLINE_Fra 1967 hevdet Rawlins konsekvent at Pluto er langt mindre enn \xc3\xa9n jordmasse, det dav\xc3\xa6rende aksepterte tallet basert p\xc3\xa5 tyngdekrefter, og at dens effekter p\xc3\xa5 Uranus og Neptun m\xc3\xa5 v\xc3\xa6re effektivt umerkelig i de observasjonelle data fra den dagen. P\xc3\xa5 denne tiden gjenfant han ogs\xc3\xa5 tapte observasjoner av Uranus fra 1714, det f\xc3\xb8rste tillegget til listen over tidlige planetobservasjoner p\xc3\xa5 over ett \xc3\xa5rhundre og den siste av Uranus til dato.\n_START_SECTION_\nDIO\n_START_PARAGRAPH_\nP\xc3\xa5 1980-tallet hadde Rawlins en disputt med Michael Hoskin, redakt\xc3\xb8r for Journal for the History of Astronomy, over kvaliteten og standarden p\xc3\xa5 dette tidsskriftet. I 1991 startet Rawlins sitt eget tidsskrift, DIO, the International Journal of Scientific History. Siden grunnleggelsen har Rawlins brukt tidsskriftet b\xc3\xa5de som et utl\xc3\xb8p for arbeid og som et forum for \xc3\xa5 angripe sine rivaler.'